葛魯卿再和復用前韻奉酬  其一
作者：沈與求
朝代：宋

paragraphs: 聞公卜居問龜策，隱屏畏人呼重客。
閑招溪友鐵頭航，戲躡鄰娃金齒屐。
舍旁修木蔭風潭，坐有郎君掣電巖。
已將此段慰偪仄，更爲岑參來巷南。
細說當年陳類癖，伏閤忿争書日歷。
國醫袖手藥籠空，掛壁猶餘弓矢室。
吾州萬落與千村，以葛名兒浸及孫。
刲羊擊豕作寒食，定恐酌公忘斗石。